Fundamenta – Otthonok és megoldások Napszemüvegeket elő! A szivárvány színeiben szikrázó csodalakás az internet új kedvence - Fundamenta - Otthonok és megoldások
Címoldal / Otthon / Lakások / Napszemüvegeket elő! A szivárvány színeiben szikrázó csodalakás az internet új kedvence
Napszemüvegeket elő! A szivárvány színeiben szikrázó csodalakás az internet új kedvence
Ilyen nincs – és mégis van! Soha nem láttunk még ennyi színt egy helyen! Vidámság, életkedv, vagányság. Nekünk ezek a szavak jutnak róla először eszünkbe. És nektek?
Amina Mucciolo megvalósította sokak legféltettebb álmát: megalkotta saját szivárvány színű otthonát. A 34 éves művész 60 négyzetméteres Los Angeles-i otthonát varázsolta mesebeli helyszínné, melyben férjével együtt élik nem mindennapi életüket. A lakásról készült fotók pillanatokon belül bejárták a világhálót, ami nem is csoda. Az egyszarvú birodalmát hozták létre maguk körül, melyre megálmodója – aki egyébként stílusában legalább olyan figyelemfelkeltő, mint otthona – rendkívül büszke. “Azt akartam, hogy a dizájn az én személyiségemet tükrözze. Olyan helyet akartam létrehozni, amelyből sugárzik a művészet, és ahol egész éven át tavasz van. Ez ugyanis a kedvenc évszakom.” – mondja a büszke tulaj.
Amina Mucciolo (@studiomucci) által megosztott bejegyzés, 2017. Jún 27., 20:40 PDT
Amina Mucciolo (@studiomucci) által megosztott bejegyzés, 2017. Jún 19., 10:08 PDT
Az ezerszínű dekoráció központi elemei a lila falak, az óriási virágmintás fali kép, a buja zöld kanapé és a pasztell árnyalatokba öltöztetett konyha. Bojtok lógnak a csillárról, hatalmas, gyémánt alakú dohányzó asztal pihen a nappali mintás szőnyegén, a falakat pedig papírból hajtogatott darvak díszítik.
Amina Mucciolo (@studiomucci) által megosztott bejegyzés, 2017. Jún 17., 11:39 PDT
Amina Mucciolo (@studiomucci) által megosztott bejegyzés, 2017. Jún 12., 17:29 PDT
Mivel a hálószobának nincs ablaka, Amina úgy döntött, romantikus barlangot varázsol belőle, amit a kristályok, márványok ás achátok inspiráltak. Annak ellenére pedig, hogy a lakásbelső finoman szólva is lányosra sikerült, büszke megalkotója állítja, férje is imádja azt. Mint mondja, együtt terveztek meg mindent, és a végeredmény igazából a közös életük boldogságát tükrözi vissza.
Olvasd el ezt is!Kampung Pelangi: a Szivárványfalu
Amina egyébként annyira belelkesült lakásátalakító projektje sikerén, hogy saját céget alapított, melynek keretében hasonló álom-szerű hóbortok valóságra hívásában szeretne segíteni az embereknek.